ΓΡΑΠΤΗ ΕΡΩΤΗΣΗ P-2822/00

υποβολή: W.G. van Velzen (PPE-DE) προς το Συμβούλιο

(1 Σεπτεμβρίου 2000)

Θέμα: Απάτη με πιστωτικές κάρτες στο Ιντερνετ

Οι απάτες με πιστωτικές κάρτες στο Ίντερνετ φαίνεται ότι συμβαίνουν συχνότερα απ' ότι σε αγορές με πιστωτικές κάρτες στα παραδοσιακά καταστήματα. Οι μεγάλες εταιρείες πιστωτικών καρτών επιβεβαιώνουν ότι πρόκειται πράγματι για μεγάλο πρόβλημα που ενδέχεται να θέσει σε κίνδυνο την περαιτέρω ανάπτυξη της εμπιστοσύνης στην νέα οικονομία μέσω Ίντερνετ. Δημοσίευμα της Γενικής Εισαγγελίας στην Ολλανδία επισημαίνει ότι ο εντοπισμός της απάτης με πιστωτικές κάρτες στο Ίντερνετ, παρά τον μεγάλο αριθμό θυμάτων, δεν έχει μεγάλη προτεραιότητα ούτε στα κράτη μέλη της Ε. Ε., ούτε διεθνώς.

1. Μπορεί να παραθέσει το Συμβούλιο συνοπτικό πίνακα της κατάστασης των πραγμάτων στο θέμα αυτό; Γνωστοποιείται ο αριθμός απατών με πιστωτικές κάρτες στο Ίντερνετ και ποια είναι τα στοιχεία για πληρωμές με πιστωτικές κάρτες στα παραδοσιακά καταστήματα; Μπορεί το Συμβούλιο να επιβεβαιώσει ότι απάτες με πιστωτικές κάρτες στο εμπόριο με το Ίντερνετ είναι περίπου τρεις φορές περισσότερες από εκείνες που συμβαίνουν στις τακτικές συναλλαγές με πιστωτικές κάρτες;

2. Φρονεί το Συμβούλιο ότι αυτές οι απάτες με τις πιστωτικές κάρτες όντως παρεμποδίζουν την ανάπτυξη του ηλεκτρονικού εμπορίου στην Ευρώπη και με ποιόν τρόπο περιοορίζει το Συμβούλιο στο ελάχιστο τις αρνητικές επιπτώσεις της κατάστασης αυτής και πώς διασφαλίζει, στο πλαίσιο αυτό, τηνλοποίηση των στόχων που διατυπώθηκαν κατά το Ειδικό Συμβούλιο Κορυφής της Λισσαβώνας για τις Τεχνολογίες Πληροφοριών και Επικοινωνιών;

3. Μπορεί να αναφέρει το Συμβούλιο καιπό το πρίσμα του Ειδικού Συμβουλίου Κορυφής της Λισσαβώνας σχετικά με την πολιτική για τις Τεχνολογίες Πληροφοριών και Επικοινωνιών στην Ε.Ε., ποιά προτεραιότητα κατέχει ο εντοπισμός και δίωξη αυτής της απάτης σήμερα;

4. Μπορεί να επιβεβαιώσει το Συμβούλιο ότι η χαμηλή προτεραιότητα για την δίωξη αυτού του είδους απατών στην Ε.Ε. συνιστά κώλυμμα για την εμπιστοσύνη των πολιτών στην οικονομία μέσω Ίντερνετ σε επίπεδο Ε.Ε. και ότι μ' αυτόν τον τρόπο κινδυνεύουν οι καλές προθέσεις που διατυπώθηκαν κατά το Ειδικό Συμβούλιο Κορυφής στη Λισσαβώνα για τις Τεχνολογίες Πληροφοριών και Επικοινωνιών;

5. Μπορεί να αναφέρει το Συμβούλιο με ποιόν τρόπο μπορεί να αναβαθμίσει την προτεραιότητα στο θέμα του εντοπισμού και της δίωξης της απάτης αυτής καθώς και άλλων απατών που συνδέονται με το Ίντερνετ προκειμένου να εξακολουθήσει να προωθεί την ανάπτυξη του ηλεκτρονικού εμπορίου στην Ε Ε όσο το δυνατόν περισσότερο;

6. Πότε θα προβεί το Συμβούλιο στην αναβάθμιση της προτεραιότητας αυτής;

Απάντηση

(8 Μαρτίου 2001)

Η έκταση της απάτης μέσω των πιστωτικών καρτών δεν έχει προσδιορισθεί σε επίπεδο Συμβουλίου, αλλά από το Ευρωπαϊκό Κοινοβούλιο, το οποίο αναφέρει στην έκθεσή του σχετικά με το κάτωθι σχέδιο απόφασης-πλαισίου(1):

Σε παγκόσμιο επίπεδο ο κύκλος εργασιών με κάρτες πληρωμής ανέρχεται σε περίπου 2000 δισεκατομμύρια δολάρια ΗΠΑ. Οι ζημίες λόγω των διαφόρων ειδών απάτης που συνδέονται με κάρτες πληρωμής κυμαίνονται μεταξύ 0,1 % και 0,2 % του κύκλου εργασιών, συνεπώς περίπου 3 δισεκατομμύρια δολάρια ΗΠΑ εκτρέπονται ετησίως από το κανονικό κύκλωμα της οικονομίας προς τον τομέα του εγκλήματος. Ποσοστό περίπου 25 % των συνολικών ζημιών αντιστοιχεί σε εκδότες ηλεκτρονικού χρήματος στην ΕΕ. Η εγκληματικότητα στον τομέα των πιστωτικών καρτών είναι ως επί το πλείστον οργανωμένη σημαντικές ζημίες προκαλεί επίσης η απάτη με ευρωεπιταγές (1995: 41 εκατομμ. Ecu).

Η ανάγκη καταπολέμησης αυτού του τύπου απάτης ελήφθηπόψη στο Σχέδιο Δράσης του Συμβουλίου και της Επιτροπής της 3ης Δεκεμβρίου 1998 σχετικά με τον καλύτερο τρόπο εφαρμογής της Συνθήκης του Άμστερνταμ για τη δημιουργία ενός χώρου ελευθερίας, ασφάλειας και δικαιοσύνης.(2) Το εν λόγω σχέδιο δράσης αναφέρει πράγματι την εγκληματικότητα στον τομέα τηςψηλής τεχνολογίας μεταξύ των εγκληματικών συμπεριφορών που θα πρέπει να αντιμετωπίζονται με την ίδια αποτελεσματικότητα σε ολόκληρη την Ευρωπαϊκή Ένωση και για τις οποίες θα πρέπει να εξετασθούν οι δυνατότητες για τη βελτίωση του συντονισμού όσον αφορά τη δίωξη, στις περιπτώσεις που η επιδίωξη μεγαλύτερης αποτελεσματικότητας δεν θίγει το σεβασμό των ατομικών δικαιωμάτων.

Ο Αξιότιμος κ. Βουλευτής θα έχει παρατηρήσει επίσης ότι το Ευρωπαϊκό Συμβούλιο, κατά την έκτακτη σύνοδο της Λισσαβώνας, στις 23 και 24 Μαρτίου 2000, δήλωσε ότι οι κανόνες σχετικά με το ηλεκτρονικό εμπόριο πρέπει να είναι προβλέψιμοι και να εμπνέουν εμπιστοσύνη στις επιχειρήσεις και τους καταναλωτές. Κάλεσε συγκεκριμένα το Συμβούλιο, ενδεχομένως μαζί με το Ευρωπαϊκό Κοινοβούλιο να εγκρίνει το ταχύτερο δυνατόν, εντός του 2000, την εκκρεμούσα νομοθεσία σχετικά με το νομικό πλαίσιο για το ηλεκτρονικό εμπόριο και πρότεινε στην Επιτροπή και το Συμβούλιο να εξετάσουν τον τρόπο με τον οποίο να αυξηθεί η εμπιστοσύνη του καταναλωτή στο ηλεκτρονικό εμπόριο.(3)

Κατόπιν τούτου, το Συμβούλιο κατέληξε, κατά τη σύνοδο της 29ης Μαΐου 2000, σε προσωρινή συμφωνία για σχέδιο απόφασης-πλαισίου όσον αφορά την καταπολέμηση της απάτης και της πλαστογραφίας που αφορούν τα μέσα πληρωμής πλην των μετρητών. Το σχέδιο αυτό αποσκοπεί στο να αναγνωριστεί η απάτη που αφορά τα μέσα πληρωμής πλην των μετρητών ως ποινικό αδίκημα και να προβλεφθούν αποτελεσματικές, ανάλογες και αποτρεπτικές κυρώσεις σε όλα τα κράτη μέλη. Αποσκοπεί επίσης στην καθιέρωση των κατάλληλων μηχανισμών συνεργασίας προκειμένου να εφαρμόζονται για τα αδικήματα αυτά αποτελεσματικές διώξεις, χωρίς ωστόσο να θίγεται η δυνατότητα των κρατών μελών να ποινικοποιούν άλλες μορφές απάτης που αφορούν τα μέσα πληρωμής πλην των μετρητών. Με τη γνώμη της 5ης Ιουλίου 2000, το Ευρωπαϊκό Κοινοβούλιο συμφώνησε επί του σχεδίου για το οποίοφίστανται ακόμη επιφυλάξεις κοινοβουλευτικής εξέτασης σε ορισμένα κράτη μέλη. Οι επιφυλάξεις αυτές ενδέχεται να αρθούν προσεχώς, η δε τυπική έκδοση του σχεδίου προβλέπεται στις αρχές του 2001.

(1) Έκθεση της Επιτροπής Ελευθεριών και Δικαιωμάτων των Πολιτών, Δικαιοσύνης και Εσωτερικών Υποθέσεων σχετικά με την πρόταση απόφασης-πλαισίου του Συμβουλίου για την καταπολέμηση της απάτης και της πλαστογραφίας που αφορούν τα μέσα πληρωμής πλην των μετρητών (COM(1999)438 C5-0066/2000 1999/0190(CNS)).

(2) ΕΕ C 19 της 23.1.1999, σελ. 1.

(3) Συμπεράσματα της Προεδρίας.